5 яшьлек сукыр малай Коръәнне радиодан тыңлап яттан өйрәнгән (ВИДЕО)

	Согуд Гарәбстанында 5 яшьлек сукыр Хөсәйн Мөхаммәд Таһир Коръәнне радиодан тыңлап яттан өйрәнгән.
- Улым телевиор карый алмый, шуңа да аңа радио сатып алдым. Радионың тәүлек буе Коръән укыла торган ешлыгына көйләдем. Улым шуны тыңлап, Коръәнне яттан өйрәнгән, - дип сөйли малайның әтисе.	 Баланың Изге китапны яттан белүен әти-әнисе Мәдинәгә Җиддәдән күчеп килгәч аңлаган. Улы әтисеннән Мөхәммәд пәйгамбәрнең (с.г.с.) мәчетенә алып баруын үтенгән. Шунда баргач, Хөсәен “Әл-Бәкара” сүрәсенең берничә аятен  яттан сөйләгән. Баланы Коръән-хафизлар да тыңлап караган, алар аның  Коръәнне тулысынча яттан белүен, аны камил рәвештә сөйләвен ачыклаган, дип яза islam-today.ru.  
	---	
Шәһри Казан

	№ --- | 16.11.2016	


